Cecha

Cechowe wopony 1 šewcy  2 rybarjo      3 rěznicy  4 sukelnicy 5 tkalcy    6 molerjo        7 młynkojo      8 murjerjo 9 ćěslojo  10 třěchikryjerjo  11 krawcy  12 pjekarjo 13 sedłarjo  14 kowarjo    15 kožucharjo  16 garbarjo

Jako cechi ( Zunft) woznamjenjeja so stawowe zjednoćenstwa rjemjeslnikow, kotrež su so w srjedźowěku ze zaměrom zakitowanja zhromadnych zajimow załožili a hač do 19. lětstotka eksistowali, w někotrych kónčinach tež dlěje. Wone běchu hladajo na strukturu a zaměr gildam podobne, při čimž so druhe zapřijeće dźensa jenož hišće na zhromadźenstwa překupcow poćahuje. Čłonojo podležachu cechowemu porjadej, kotryž jenož powołanske prašenja njerjadowaše, ale tež wosobinske.

Cechownistwo wuwiwaše so w srjedźnej, zapadnej a sewjerozapadnej Europje we wysokim srjedźowěku, hromadźe ze załoženjom a wutwarjenjom wjele městow. Jako najstarša dopokazana cecha płaći w lěće 1106 we Wormsu załožena rybarska cecha. W prjedy słowjanskich kónčinach dźensnišeje wuchodneje Němskeje běše Serbam sčasami zakazane, cecham přistupić. Z tym chcychu měšćanscy rjemjeslnicy přićehnjenju konkurency ze wsow zadźěwać. Tež Židam njebě čłonstwo w cechach hač do nowowěka dowolene, čehoždla dyrbjachu wot wikowarstwo abo pjenježneho hospodarstwo žiwi być.

 Wotkaz 

Kategorija:Hospodarstwo
Kategorija:Srjedźowěk